KOMMISSIONEN FOR DE EUROPÆISKE FÆLLESSKABER 
KOM(93) 577 endelig udg 
Bruxelles, den 16. november 993 
Forslag til 
RÅDETS AFGØRELSE 
om rentegodtgørelse fra Fællesskabet på lån ydet til små og mellemstore 
virksomheder af Den Europæiske Investeringsbank 
som led i dennes midlertidige lånefacilitet 
(forelagt af Kommissionen) 
BEGRUNDELSE 
A. INDLEDNING 
Det Europæiske Råd i København traf beslutning om en række vigtige foranstaltninger, som skal 
lanceres med henblik på at fremme den økonomiske vækst, styrke konkurrenceevnen og bekæmpe 
arbejdsløsheden. Nogle af disse foranstaltninger skal give resultater på kort sigt, herunder især ElB's 
midlertidige lånefacilitet, der blev vedtaget i Edinburgh, og som nu udvides til også at omfatte små 
og mellemstore virksomheder sammenkoblet med rentegodtgørelser. Der redegøres i denne med­
delelse for udvidelsens formål og funktionsmåde. Rådet opfordres til at vedtage den i bilaget fore­
slåede afgørelse. 
B. BESKRIVELSE 
Det Europæiske Råd i Edinburgh i december 1992 opfordrede EIB til at oprette en midlertidig 
lånefacilitet på 5 mia ECU, primært til finansiering af transeuropæiske net. Som en afvigelse fra 
ElB's sædvanlige låneloft, der begrænser Bankens deltagelse til 50% af de samlede projekt­
omkostninger, kan der til projekter, som finansieres via denne facilitet, lånes op til 75% af 
finansieringsbehovet hos EIB. På baggrund af den store interesse for at optage lån under denne 
facilitet (over 3,45 mia ECU godkendt hidtil) besluttede Det Europæiske Råd i København at øge den 
midlertidige lånefacilitet til 8 mia ECU og forlænge dens varighed til ud over 1994. 
Også små og mellemstore virksomheder kan nu drage fordel af Edinburgh-faciliteten, eftersom 1 mia 
ECU af denne forøgelse vil blive øremærket disse virksomheder. Desuden er Rådet (økonomi og 
finans) blevet opfordret til at overveje, hvordan der for SMV-lånene vil kunne ydes en rentegodt­
gørelse på maks. 3% over 5 år. Denne rentegodtgørelse vil blive kædet sammen med jobskabelse. Det 
Europæiske Råd har også tilkendegivet, at det vil nyvurdere loftet for SMV-lånene på samlingen i 
december på baggrund af, hvordan faciliteten er blevet udnyttet. På Det Europæiske Råds møde i 
Bruxelles den 29. oktober blev Rådet (økonomi og finans) anmodet om at sikre, at den rente­
godtgørelsesordning, som skal indføres til fordel for SMV, er i overensstemmelse med de retnings­
linjer, der blev vedtaget på Det Europæiske Råds møde i København. 
C. GENNEMFØRELSE 
Både Kommissionen og EIB vil tage de nødvendige skridt til at gennemføre SMV-faciliteten så 
hurtigt som muligt. For Bankens vedkommende skal foranstaltningerne godkendes af Bestyrelsen, før 
de kan forelægges Styrelsesrådet. 
Den SMV-facilitet, der blev vedtaget i København (1 mia i lån med en rentegodtgørelse på indtil 3% 
over 5 år), vil blive finansieret via tre budgetbevillinger (i 1994, 1995 og 1996) på ca. 45,5 mio ECU 
hver (på basis af den diskonterede værdi af rentegodtgørelserne) inden for rammerne af de de nye 
finansielle overslag. De første låneaftaler under denne facilitet vil kunne indgås allerede i begyndelsen 
af 1994, når først retsgrundlaget ligger fast, medens resten stort set vil blive indgået i løbet af 1994 
Faciliteten vil blive administreret af EIB på basis af en samarbejdsaftale indgået med Kommissionen 
Der er behov for et særligt retsgrundlag (jf vedlagte forslag til Rådets afgørelse) under artikel 235 
for at at kunne yde rentegodtgørelser på lån til små og mellemstore virksomheder. Rentegodt­
gørelserne til lån på I mia ECU vil blive finansieret over de budgetmidler, der er afsat under udgifts­
område III i de finansielle overslag. Sammenhængen med andre EF-instrumenter vil blive sikret 
D- FINANSIELLE INSTITUTTERS ROLLE 
Eftersom ElB's lån til små og mellemstore virksomheder håndteres af finansielle institutter via 
global I ansmekanismer, vil ElB's eksisterende samarbejde med disse institutter blive benyttet til at 
udkanalisere Fællesskabets støtte, dog uden dermed at udelukke andre institutter med speciale i SMV-
finansiering. Foruden vurderingen af og kontrollen med lånene består disse institutters rolle typisk 
i at stille supplerende midler til rådighed (dvs den del af projektomkostningerne, der ikke dækkes 
af EIB) og at garantere tilbagebetalingen af E»B-lånene, 
Finansielle institutter spiller således en vigtig rolle for faciliteten, som har til formål at stimulere små 
og mellemstore virksomheders investeringslyst ved at mindske deres finansieringsomkostninger. 
Gennem særlige aftaler med disse finansielle institutter og takket være den konkurrence mellem 
institutterne, der følger af den brede adgang til SMV-faciliteten, vil Kommissionen og EIB sikre, at 
fordelene af Fællesskabets rentegodtgørelser ene og alene tilfalder små og mellemstore virksomheder, 
som indsatsen jo netop er rettet mod. 
E. JOBSKABELSE 
Sammenkoblingen med jobskabelse er et vigtigt aspekt af SMV-faciliteten De kriterier, der skal 
anvendes, vil blive fastlagt af Kommissionen og EIB i fællesskab Det vil være nødvendigt med en 
efterfølgende administrativ kontrol med, at jobskabelsesbetingelsen og andre lånebetingelser 
overholdes. 
Forslag til 
RÅDETS AFGØRELSE 
om rentegodtgørelse fra Fællesskabet på lån ydet til små og mellemstore 
virksomheder af Den Europæiske Investeringsbank 
som led i dennes midlertidige lånefacilitet 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 235, 
under henvisning til forslag fra Kommissionen0\ 
under henvisning til udtalelse fra Europa-Parlamentet(2), og 
ud fra følgende betragtninger: 
Det Europæiske Råd, der blev afholdt den II. og 12. december 1992 i Edinburgh, opfordrede Den 
Europæiske Investeringsbank (EIB) til hurtigt og velvilligt at overveje muligheden for at oprette en 
ny, midlertidig lånefacilitet på 5 mia ECU i EIB med det formål at fremme finansieringen af infra­
strukturprojekter, navnlig i forbindelse med transeuropæiske net; Styrelsesrådet for EIB besluttede 
at oprette denne facilitet den 10. februar 1993; 
Det Europæiske Råd, der blev afholdt den 21. og 22. juni 1993 i København, opfordrede EIB til at 
øge den midlertidige lånefacilitet med 3 mia ECU og at forlænge dens varighed til ud over 1994; 
l mia ECU af denne forøgelse vil blive anvendt til at styrke europæiske små og mellemstore 
virksomheders konkurrenceevne (SMV-faciliteten); 
Det Europæiske Råd i København opfordrede også Rådet (økonomi og finans) til at overveje, hvordan 
der for den del, der kommer de små og mellemstore virksomheder til gode, vil kunne ydes en 
rentegodtgørelse på indtil 3 procentpoint over 5 år, idet rentegodtgørelsen skal kædes sammen med 
jobskabelse og finansieres inden for rammerne af de nugældende finansielle overslag, på Det 
Europæiske Råds møde i Bruxelles den 29. oktober 1993 blev Rådet (økonomi og finans) anmodet 
om at sikre, at den rentegodtgørelsesordning, som skal indføres til fordel for SMV, er i 
overensstemmelse med de retningslinjer, der blev vedtaget på Det Europæiske Råds møde i 
København; 
denne foranstaltning indgår i Fællesskabets vækstinitiativ; Det Europæiske Råd i Edinburgh erkendte, 
at "små og mellemstore virksomheder spiller en vigtig rolle for fremme af beskæftigelse og vækst"; 
O) 
(2) 
Rådet vedtog den 28 juli 1989 afgørelse 89/490/EØF om forbedring af erhvervsklimaet og fremme 
af udviklingen af virksomheder, især små og mellemstore virksomheder^; denne afgørelse er blevet 
ændret ved afgørelse 91/319/EØF(4); 
Rådet har ved resolution af 17. juni 1992°' henstillet til Kommissionen, at den fortsætter arbejdet med 
at udvikle foranstaltninger, der kan bidrage til et gunstigt erhvervsklima, navnlig for små og 
mellemstore virksomheder; 
Rådet vedtog den 14. juni 1993 afgørelse 93/379/EØF om et flerårigt fællesskabshandlingsprogram 
til styrkelse af de prioriterede områder og med henblik på at sikre kontinuiteten og konsolideringen 
af erhvervspolitikken for navnlig små og mellemstore virksomheder i Fællesskabet(6); 
SMV-faciliteten bør være åben for virksomheder fra alle dele af Fællesskabet og indføres så hurtigt 
som muligt; 
SMV-faciliteten bør anvendes, hvor det er hensigtsmæssigt, sammen med andre relevante finansielle 
EF-instrumenter; 
EIB har tilkendegivet, at den er villig til at deltage i udmøntningen af denne afgørelse; 
EIB og Kommissionen bør indgå en samarbejdsaftale om implementeringen af faciliteten; 
traktaten indeholder ikke anden hjemmel for vedtagelsen af denne afgørelse end den i artikel 235 
fastsatte -
TRUFFET FØLGENDE AFGØRELSE: 
Artikel 1 
Fællesskabet yder rentegodtgørelser på lån fra EIB til små og mellemstore virksomheder med en 
hovedstol på i alt 1 mia ECU. Disse lån ydes af Banken på samme vilkår og betingelser som dem, 
der gælder for lån fra den midlertidige facilitet, der oprindeligt blev oprettet af Bankens Styrelsesråd 
den 10. februar 1993 og senere udvidet og forlænget af Styrelsesrådet den .... Disse rentegodtgørelser 
ydes kun til jobskabende investeringsprojekter. 
Fællesskabets rentegodtgørelser fastsættes til 3 basispoint og ydes til lånemodtagerne i en periode på 
højst fem år. 
<3) 
(4) 
(5) 
(6) EFT nr. L 239 af 16.8.1989, s. 33. 
EFTnr. L 175 af 4.7 1991, s. 32. 
EFTnr. C 178 af 15 7.1992, s. 8. 
EFTnr. L 161 af2.7.1993, s. 68. 
Artikel 2 
SMV-faciliteten administreres af EIB på Fællesskabets vegne med samme omhu, som den udviser 
i forbindelse med transaktioner, der gennemføres med ElB's egne midler. Vilkårene for udmøntningen 
af denne afgørelse fastsættes i en samarbejdsaftale mellem Kommissionen og EIB. 
Artikel 3 
Kommissionen underretter på basis af oplysninger fra EIB årligt Rådet og Europa-Parlamentet om 
gennemførelsen af denne afgørelse og redegør i den anledning om den samlede udnyttelse af SMV-
faciliteten i Fællesskabet, om dens indvirkning på beskæftigelsen og om rentesatserne for 
investeringer foretaget af de små og mellemstore virksomheder, der er omfattet af faciliteten. Den 
første beretning aflægges inden den 10. december 1993. 
Udfærdiget i Bruxelles, den 
På Rådets vegne 
Formand 
FINANSIERINGSOVERSIGT 
AFSNIT 1: FINANSIELLE VIRKNINGER 
1. FORANSTALTNINGENS TITEL 
SMV-faciliteten. 
2. BUDGETPOST 
Sektion III (Kommissionen), del B (driftsbevillinger) 
Artikel B5 - 322 
Posten skal oprettes 
3. RETSGRUNDLAG 
Skabes ved den foreslåede afgørelse på grundlag af traktatens artikel 235. 
4. BESKRIVELSE AF FORANSTALTNINGEN 
4.1 Specifikke målsætninger: Det Europæiske Råd i København besluttede at yde rentegodt­
gørelser på EJB-lån til små og mellemstore virksomheder som led i ElB's midlertidige 
lånefacilitet 
4 2 Varighed: De EIB-lån på i alt I mia ECU, hvortil der ydes en rentegodtgørelse i medfør 
af denne afgørelse, vil være disponible indtil fuldt optaget Rentegodtgørelserne udbetales 
til de endelige modlagere i op til fem år, medens den budgetmæssige dækning fordeles 
over tre år. 
5. UDGIFTERNES KLASSIFIKATION 
5 1 lkke-obligatoriske udgifter. 
5 2 Ikke-opdelte bevillinger 
5 3 Indtægtstype: ingen. 
6. UDGIFTERNES ELLER INDTÆGTERNES ART 
Udgifterne vil bestå af rentegodtgørelser svarende til 3 procentpoint på lån andragende i alt 
maksimalt I mia ECU fra EIB til små og mellemstore virksomheder. 
7. FINANSIELLE VIRKNINGER 
7.1 Beregning af de samlede udgifter 
De samlede udgifter anslås til 136,5 mio ECU (denne beregning bygger på det faktum, at 
rentegodtgørelserne overføres til Banken på nutidsværdibasis). 
7.2 Fordelingen af udgifterne (i løbende bevillinger) 
Rentegodt- Budget 1994 Budget 1995 Budget 1996 I alt 
gørelser 
45,5 mio ECU 45,5 mio ECU 45,5 mio ECU 136,5 mio ECU 
7.3 Vejledende forfaldsplan for bevillinger 
7.3.1 Tidsplan for den foreslåede nye foranstaltning 
1994 1995 1996 I alt 
Forpligtelsesbevillinger 45,5 45,5 45,5 136,5 
Betalingsbevillinger 45,5 45,5 45,5 136,5 
(løbende bevillinger; i mio ECU) 
8. BEDRAGERIBEKÆMPELSESFORANSTALTNINGER 
Lånene vurderes, kontrolleres og administreres af finansielle institutter under ElB's tilsyn Disse 
finansielle institutter har en interesse i, at lånetransaktionerne gennemføres korrekt, eftersom de 
står inde for tilbagebetalingen af EIB-lånene. Desuden vil der blive indført en efterfølgende 
administrativ kontrol for at sikre, at modtageren af lånet (og rentegodtgørelsen) overholder 
j obskabelsesbeti ngel sen. 
9. OMKOSTNINGSEFFEKTIVITETSANALYSE 
9.1 Målsætninger 
Den foreslåede foranstaltning vil fostre og fremskynde små og mellemstore virksomheders 
investeringsprogrammer, eftersom disse virksomheder vil få adgang til en betydelig 
mængde kapital til en gunstig rente. Investeringerne vil styrke små og mellemstore 
virksomheders konkurrenceevne og rentabilitet og bidrage til den økonomiske vækst. 
Desuden vil den foreslåede foranstaltning være rettet mod jobskabende 
investeri ngsprogrammer. 
Målgruppe, jobskabende små og mellemstore virksomheder 
9.2 Begrundelse for foranstaltningen 
Ved at sænke finansieringsomkostningerne gennem støtte over budgettet tilskyndes små 
og mellemstore virksomheder til at overveje nye investeringer, især jobskabende investe­
ringer I betragtning af de faldende vækstudsigter i EF er det vigtigt at sætte nyt skub i 
navnlig små og mellemstore virksomheders erhvervsinvesteringer. 
Metodevalg EF's rentegodtgørelser vil blive koblet sammen med ElB's globallånsmekanis-
mer. Dette giver ikke kun fordel, at EF's bistand kanaliseres gennem en veletableret 
mekanisme, der har bevist sit værd, men betyder også, at der indgås et tæt samarbejde med 
finansielle institutter i hele EF. 
9.3 Overvågning og evaluering af foranstaltningen 
Følgende elementer vil indgå i evalueringen af effektiviteten af den foreslåede foranstaltning: 
den samlede interesse for SMV-faciliteten 
den samlede mængde investeringer, der gennemføres som led i foranstaltningen (de 
individuelle EIB-lån, som ydes via SMV-faciliteten, vil kun dække en del af de samlede 
projektomkostninger, medens andre finansielle institutter eller selve initiativtageren til 
projektet vil stille de øvrige midler) 
det samlede antal arbejdspladser, der skabes som følge af SMV-faciliteten 
osv. 
Disse elementer vil regelmæssigt blive forelagt budgetmyndigheden. En eventuel udvidelse af 
foranstaltningen vil blive vurderet på basis af de resultater, der opnås (jf. konklusionen fra 
København). 
10. ADMINISTRATIVE UDGIFTER 
Den foreslåede foranstaltning vil ikke indebære en forøgelse af antallet af ansatte i Kommissionen 
eller en forøgelse af administrationsomkostningerne, eftersom faciliteten administreres af EIB på basis 
af en samarbejdsaftale med Kornmissionen. 
ISSN 0254-1459 
KOM(93) 577 endelig udg. 
DOKUMENTER 
DA 10 01 
Katalognummer : CB-CO-93-615-DA-C 
ISBN 92-77-61518-4 
Kontoret for De Europæiske Fællesskabers Officielle Publikationer 
l ,-2985 Luxembourg 
10